**Іван Жосткін** (нар. 8 мая 1991, Гомель) — беларускі футбаліст, паўабаронца гомельскага «Лакаматыва».

Клубная кар’ера
---------------

Выхаванец гомельскага футбола, з 2008 года пачаў выступаць за дубль «Гомеля». Па выніках сезона 2009 «Гомель» страціў месца ў Вышэйшай лізе і магчымасць выстаўляць каманду ў турнір дублёраў, таму Іван далучыўся да фарм-клуба «Гомель-2», які выступаў у Другой лізе. Сезон 2011 правёў у арэндзе ў першалігавым ДБК, пасля чаго, пакінуўшы «Гомель», выступаў за першалігавыя «Хімік» і «Ведрыч-97».

У 2014 годзе перайшоў у «Гомельчыгунтранс», дзе стаў адным з асноўных ігракоў. Дапамог камандзе паспяхова распачаць сезон 2016, калі яна апынулася сярод лідараў Першай лігі. У ліпені 2016 года разам з аднаклубнікам Кірылам Шрэйтарам перайшоў у бабруйскую «Белшыну», у складзе якой 31 ліпеня дэбютаваў у Вышэйшай лізе, выйшаўшы на замену ў другім тайме матча супраць «Крумкачоў» (1:2). У далейшым замацаваўся ў стартавым складзе бабруйчан, але не здолеў выратаваць каманду ад вылету ў Першую лігу.

У студзені 2017 года прыбыў на прагляд у «Гомель», з якім у выніку падпісаў кантракт. Пачынаў сезон у стартавым складзе на пазіцыі правага паўабаронцы, але ў другой палове сезона страціў месца ў складзе. У лютым 2018 года падоўжыў кантракт з гамяльчанамі. У сезоне 2018 трывала з’яўляўся на полі, часцей выходзячы на замену. У снежні 2018 года падоўжыў пагадненне з гомельскім клубам на наступны сезон. Сезон 2019 пачынаў запасным іграком, аднак хутка вярнуў месца ў стартавым складзе. У снежні 2019 года падоўжыў кантракт з «Гомелем». У сезоне 2020 дапамог «Гомелю» вярнуцца ў Вышэйшую лігу, пачынаў сезон у якасці іграка асноўнага складу, пазней стаз пераважна выхадзіць на замену. У студзені 2021 года па заканчэнні кантракта пакінуў гомельскі клуб.

У студзені 2021 года стаў трэніравацца з магілёўскім «Дняпром» і ў лютым падпісаў з ім кантракт. Пачынаў сезон у стартавым складзе магіляўчан, пазней стаў часам выхадзіць на замену ці заставацца на лаўцы запасных. У студзені 2022 года пакінуў «Дняпро», пасля чаго некаторы час трэніраваўся з «Гомелем», але неўзабаве стаў іграком гомельскага «Лакаматыва», дзе замацаваўся ў якасці аднаго з асноўных ігракоў. У студзені 2023 года зноў падоўжыў пагадненне з гомельскім клубам.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2008 | дубль | Гомель | Беларусь | 12 | 0 |
| 2009 | дубль | Гомель | Беларусь | 24 | 1 |
| 2010 | Д3 | Гомель-2 | Беларусь | 30 | 2 |
| 2011 | Д2 | ДБК-Гомель | Беларусь | 25 | 0 |
| 2012 | Д2 | Хімік | Беларусь | 26 | 0 |
| 2013 | Д2 | Ведрыч-97 | Беларусь | 22 | 0 |
| 2014 | Д2 | Гомельчыгунтранс | Беларусь | 26 | 3 |
| 2015 | Д2 | Гомельчыгунтранс | Беларусь | 27 | 1 |
| 2016 (1) | Д2 | Гомельчыгунтранс | Беларусь | 12 | 2 |
| 2016 (2) | Д1 | Белшына | Беларусь | 13 | 0 |
| 2017 | Д1 | Гомель | Беларусь | 17 | 2 |
| 2018 | Д1 | Гомель | Беларусь | 26 | 1 |
| 2019 | Д1 | Гомель | Беларусь | 20 | 1 |
| 2020 | Д2 | Гомель | Беларусь | 21 | 2 |
| 2021 | Д2 | Дняпро | Беларусь | 23 | 0 |
| 2022 | Д2 | Лакаматыў | Беларусь | 21 | 4 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Ivan Zhestkin // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Иван Жесткин стал футболистом "Гомеля"
3. ↑  "Гомель" продлил контракты с Жесткиным и Рожковым
4. ↑  "Гомель" продлил соглашения с Рожковым, Жесткиным и Терещенко
5. ↑  "Гомель" продлил соглашение с Жесткиным
6. ↑  "Гомель" расстался с Жесткиным
7. ↑  Терещенко, Бордуков и Жесткин подписали контракты с "Днепром-Могилев"
8. ↑  Чмыриков и Жесткин расстались с "Днепром", Гусев продлил контракт
9. ↑  Первая лига все-таки без "Крумкачоў", "Волна" без лучшего бомбардира, усиление "Локо"
10. ↑  "Локомотив" продлил пятерых и расстался с двумя игроками (руск.). *football.by* (31 студзеня 2023). Праверана 1 лютага 2023.
11. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |